
R A P O R T
privind darea în administrare pe durată determinată a drumului „DJ 172D, km 0+000-km 42+150, Ilva Mică - lim judeţ Suceava , judeţul Bistriţa - Năsăud”
Având în vedere:
· Programul Naţional de Dezvoltare a Infrastructurii aprobat prin Ordonanţa de Urgenţă nr.105/2010;
· Hotărârea de Guvern nr.530/02.06.2010 pentru aprobarea Programului „Reabilitare şi modernizare 10000 km drumuri de interes judeţean şi drumuri de interes local”  implementat de către Ministerul Dezvoltării Regionale şi Turismului, în perioada 2010-2013;
· Procesul verbal de predare-primire  nr. 8702/24.01.2011, încheiat între Consiliul Judeţean Bistriţa - Năsăud şi Ministerul Dezvoltării Regionale şi Turismului cu ocazia predării Studiilor de Fezabilitate, Proiectelor Tehnice ale obiectivelor de investiţii trecute în anexele 1 - 4, solicitate pentru procedurile de atribuire a contractelor de proiectare şi execuţie a Programului Naţional de Dezvoltare a Infrastructurii;
· Prevederile art. 17 din Legea 213/1998 privind proprietatea publică şi regimul juridic al acesteia în care se stipulează faptul că: Statul şi unităţile administrativ – teritoriale pot da imobile din patrimoniul lor, în folosinţă gratuită, pe termen limitat, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.
este necesară emiterea unei Hotărâri a  Consiliului Judeţean Bistriţa – Năsăud, prin care să se aprobe darea în administrare pe durată determinată a drumului „DJ 172D, km 0+000-km 42+150, Ilva Mică - lim judeţ Suceava , judeţul Bistriţa - Năsăud”.

